b'\n_START_ARTICLE_\nMadagaskaro \xc5\xa1nyp\xc5\xa1\xc4\x8diantysis tarakonas\n_START_SECTION_\n\xc5\xa0nyp\xc5\xa1timas\n_START_PARAGRAPH_\nMadagaskaro tarakonai turi i\xc5\xa1skirtin\xc4\x85 savyb\xc4\x99 - \xc5\xa1nyp\xc5\xa1tim\xc4\x85. \xc5\xa0ios savyb\xc4\x97s d\xc4\x97ka jie apsisaugoja nuo pl\xc4\x97\xc5\xa1r\xc5\xabn\xc5\xb3, taip pat \xc5\xa1nyp\xc5\xa1\xc4\x8dia kovodami su oponentais (kitais patinais). \xc5\xa0nyp\xc5\xa1\xc4\x8diama pu\xc4\x8diant or\xc4\x85 pro kv\xc4\x97pavimo poras. Madagaskaro tarakonas vienintelis turi toki\xc4\x85 technik\xc4\x85.\n_START_SECTION_\nSocialin\xc4\x97 strukt\xc5\xabra\n_START_PARAGRAPH_\nGamtoje Madagaskaro tarakonai gyvena kolonijose. Teritorijoje paprastai b\xc5\xabna vienas dominuojantis patinas su keletu pateli\xc5\xb3. Joks kitas patinas negali \xc4\xaf\xc5\xbeengti \xc4\xaf dominuojan\xc4\x8dio patino teritorij\xc4\x85. Tai padarius dominuojan\xc4\x8dio patino b\xc5\xabna i\xc5\xa1stumiamas i\xc5\xa1 ir\xc5\xa1tvos.\n_START_SECTION_\nLaikymas nam\xc5\xb3 salygomis\n_START_PARAGRAPH_\nMadagaskaro tarakonai gali b\xc5\xabti laikomi kaip naminiai gyv\xc5\xabnai d\xc4\x97l paprast\xc5\xb3 prie\xc5\xbei\xc5\xabros s\xc4\x85lyg\xc5\xb3. \xc5\xa0ie tarakonai n\xc4\x97ra i\xc5\xa1rank\xc5\xabs. Juos galima maitinti liku\xc4\x8diais nuo stalo. Vanden\xc4\xaf jie gauna kartu su maistu. \xc5\xa0ie tarakonai n\xc4\x97ra pavojingi, nesikand\xc5\xbeioja ir gali tik i\xc5\xa1gasdinti \xc5\xa1nyp\xc5\xa1timu. Gyvenimo s\xc4\x85lygoms n\xc4\x97ra reikl\xc5\xabs, substratui tinka kokos\xc5\xb3 durp\xc4\x97s, durp\xc4\x97s arba \xc5\xbeem\xc4\x97. Tarakonams u\xc5\xbetenka kambario temperat\xc5\xabros, ta\xc4\x8diau ne \xc5\xbeemesn\xc4\x97s, nei 17 \xc2\xb0C.\n_START_SECTION_\nParazitai\n_START_PARAGRAPH_\nMadagaskaro tarakonas turi parazit\xc5\xb3 - Gromphadorholaelaps schaeferi. Tarakonui jie nekenkia, \xc5\xa1eimininkas yra parazit\xc5\xb3 gyvenamoji vieta, o maist\xc4\x85 vartoja t\xc4\x85 pat\xc4\xaf, kaip ir tarakonas. Biologi\xc5\xa1kai jie n\xc4\x97ra laikomi parazitais.'